Гарик Харламов

thumb
Га́рик Харла́мов (жинхэнэ нэр нь Игорь Ю́рьевич Харла́мов; 1981 оны 2-р сарын 28-нд ЗХУ-ын нийслэл Москва хотод төрсөн) — Оросын кино, телевизийн жүжигчин, дуу оруулагч, зохиолч, продюсер, хошин шог, телевизийн хөтлөгч, дуучин, шоумен, YouTube хөтлөгч. «Comedy Club» телевизийн нэвтрүүлгийн продюссер. 

1990-ээд онд Харламов өсвөр насандаа байхад эцэг эх нь салсан. Түүний эцэг Юрий АНУ руу цагаачилж, хүүгээ дагуулж явсан байна. 14 настайдаа Харламов Чикаго дахь "Харендт" сургууль, театрт шалгаруулалтаар орсон. Тэрээр тус театрын цорын ганц орос хүн байв. Түүний багш нь жүжигчин Билли Зейн байжээ. Харламов гар утас зарж нэмэлт мөнгө олдог байсан бөгөөд мөн «McDonald’s» түргэн хоолны газар кассчин хийдэг байжээ.

1999 онд Гарик Москва руу буцаж ирэв. Тэрээр үеэл Иван Овсянниковтой хамт метрогоор явж гитар тоглож, Арбат гудамжинд онигоо ярьдаг байсан.

Тэрээр Улсын Менежментийн Их Сургуулийг Хүний нөөцийн менежментийн чиглэлээр төгссөн.